CELEX: 62021TN0401
Language: mt
Date: 2021-07-07 00:00:00
Title: Kawża T-401/21: Rikors ippreżentat fis-7 ta’ Lulju 2021 – KN vs Il-Parlament

23.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 338/37
            
         
      Rikors ippreżentat fis-7 ta’ Lulju 2021 – KN vs Il-Parlament
      (Kawża T-401/21)
      (2021/C 338/47)
      Lingwa tal-kawża: il-Franċiż
      
         Partijiet
      
      
         Rikorrent: KN (rappreżentanti: M. Casado García-Hirschfeld u M. Aboudi, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli;
               
            
                  —
               
               
                  tannulla d-deċiżjoni kkontestata;
               
            
                  —
               
               
                  tordna l-ħlas ta’ kumpens għad-dannu morali stmat għas-somma ex aequo bono ta’ EUR 100 000;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors kontra d-deċiżjoni tal-Parlament Ewropew tat-28 ta’ April 2021 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2019, Taqsima VI – Il-Kumitat Ekonomiku u Soċjali Ewropew (2020/2145(DEC)) u r-riżoluzzjoni tal-Parlament Ewropew tad-29 ta’ April 2021 li tinkludi l-kummenti li jagħmlu parti integrali mid-deċiżjoni msemmija hawn fuq, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq il-ksur tal-Artikolu 16(1) TFUE, tal-Artikoli 1 u 8 tal-Karta tad-drittijiet fundamentali tal-Unjoni Ewropea, tal-Artikoli 4 u 5 tar-Regolament 2018/1725 (1) kif ukoll fuq il-ksur tal-prinċipju ta’ kunfidenzjalità tal-proċeduri dixxiplinari u tal-informazzjoni ġudizzjarja u tal-Artikolu 10 tar-Regolament Nru 883/2013 (2).
               
            
                  2.
               
               
                  It-tieni motiv ibbażat fuq il-ksur tad-dritt għall-preżunzjoni ta’ innoċenza, tal-prinċipju ta’ amministrazzjoni tajba u tal-prinċipju ta’ proporzjonalità.
               
            
         (1)  Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU 2018, L 295, p. 39).
      
         (2)  Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU 2013, L 248, p. 1).